ΝΕΟΚΥΠΡΙΑΚΟΣ  ΣΥΝΔΕΣΜΟΣ 


Τ.  Κ.  4023  -  Τηλ.  62038 

ΛΕΥΚΩΣΙΑ 


ΑίΑΚΟ  Ι_Ν_Ω  ®  Ε  Ν  (22) 

Η  ΚΥΠΡΙΑΚΗ  ΣΗΜΑΙΑ 

ΣΤΙΣ  ΕΚΔΗΛΩΣΕΙΣ  ΓΙΑ  ΤΟ  ΠΡΑΞΙΚΟΠΗΜΑ  ΚΑΙ  ΤΗΝ  ΕΙΣΒΟΛΗ 

'Ο  Νεοκυπρ ιακός  Σύνδεσμος  άνέλαβε  πρωτοβουλία  τόσο  πρός 
την  κυβέρνηση  καί  τίς  οργανώσεις  όσο  καί  μεταξύ  του 
κοινού  γιά  την  προβολή  τής  Κυπριακής  Σημαίας  κατά  τίς 
εκδηλώσεις  μέ  την  ευκαιρία  των  επετείων  του  πραξικοπή¬ 
ματος  καί  τής  εισβολής  στήν  Κύπρο. 

Μέ  έπιστολή  του  πρός  τίς  αρμόδιες  αρχές  καί  τίς  ηγεσίες 
των  κομμάτων  καί  οργανώσεων  6  Σύνδεσμος  επισημαίνει  τήν 
ανάγκη  άρσεως  τής  έπικρατούσης  συγχίσεως  γύρω  άπό  τά  σύμβολα 
τής  Κυπριακής  Δημοκρατίας  καί  ιδιαίτερα  τής  σημαίας  μας  καί 
προτείνει  όπως  σ’όλες  τίς  έκδηλώσεις  αυτή  προβληθή. 

Οι  έκδηλώσεις,  προστίθεται  στήν  έπιστολή,  δεν  θά 
έχουν  κανόνα  νόημα,  έάν  λε ίψη  από  αυτές  ή  μαζική  παρουσία 
των  συμβόλων  του  κυπριακού  κράτους  δεδομένου  ότι  τόσο  τό 
πραξικόπημα  όσο  κα ί  ή  εισβολή  είχαν  σάν  πρωταρχικό  στόχο 
τήν  κατάλυση  τής  κρατικής  ΰποστάσεως  τής  Κύπρου. 

Παράλληλα  ο  Νεοκυπριακός  Σύνδεσμος  ανακοίνωσε  ότι  θά 
άναλάβη  συστηματική  προσπάθεια  καί  πρός  τήν  κατεύθυνση 
των  πολιτών  μέ  σκοπό  όπως  τίς  μέρες  των  δυο  επετείων 
άναρτηθουν  σέ  όσο  τό  δυνατό  περισσότερα  σπίτια  καί 
γραφεία  κυπριακές  σημαίες. 


